stanford-oval/wikipedia huggingface dataset:
אסטרטגיית התנהגות
דוגמאות > אסטרטגיה מעורבת שאין לה שקולה התנהגותית

משחק "הנהג השכחן" הציג מצב בו השחקן לא זוכר אם שיחק בעבר, אך יודע שאם כן - הוא בוודאות שיחק "המשך" (אחרת היה המשחק מסתיים). זוהי החלשה של קריטריון הזיכרון השלם, שכן השחקן אינו זוכר את כמות המהלכים שעשה. במשחק בצורה רחבה לשחקן אחד יש עוד החלשות של קריטריון הזיכרון השלם.
בדוגמה שבתרשים התחתון, עץ המשחק מחולק לשורות המהוות קבוצות ידיעה (לא ניתן לדעת היכן בתוך השורה נמצא השחקן), כך שבכל שלב השחקן זוכר רק את מספר השלב, ובפרט - בהגיעו לשחק בשלב השני, הוא אינו זוכר אם פנה ימינה או שמאלה בשלב הראשון.
במשחק זה, לשחקן יש ארבע אסטרטגיות טהורות:  L_{1}L_{2},  L_{1}R_{2}, R_{1}L_{2},  R_{1}R_{2}, לכן לצירוף קמור שלהם (צירוף ליניארי שמקדמיו מסתכמים ב-1) ישנן 3 דרגות חופש: השחקן יכול לקבוע הסתברויות  p_{1}L_{1}L_{2},p_{2}L_{1}R_{2},p_{3}R_{1}L_{2} וההסתברות הרביעית  (1-(p_{1}+p_{2}+p_{3}))R_{1}R_{2} תנבע מהם (כלומר, האסטרטגיה המעורבת במקרה זה היא נקודה במרחב תלת־ממדי).
לעומת זאת, באסטרטגיית התנהגות ישנן רק שתי דרגות חופש בקביעת התוצאות: השחקן בוחר את התנהגותו (בחירה בין שני מצבים)  p_{1},1-p_{1} בקבוצת הידיעה העליונה ובהתאם את התנהגותו בקבוצת הידיעה התחתונה (גם שם שני מהלכים אפשריים),  p_{2},1-p_{2}, ומכאן שזו נקודה במרחב דו-ממדי. מכאן שבמשחק זה קיימות תוצאות של אסטרטגיות מעורבות שלא ניתן לתאר באמצעות אסטרטגיות התנהגות.
מקרים של שקילות לאסטרטגיה מעורבת > תנאי הזיכרון השלם

זיכרון שלם הוא תכונה המיוחסת לשחקן  i, אם על עץ המשחק מתקיימים התנאים הבאים:
כל קבוצת ידיעה של שחקן  i חותכת כל מסילה לכל היותר פעם אחת.
כל שתי מסילות מהשורש של עץ המשחק המסתיימות בקבוצת ידיעה  U_{i}^{k} עוברות דרך אותן קבוצות הידיעה עד אליה, ובאותו הסדר.
מקרים של שקילות לאסטרטגיה מעורבת > משפט קיון

משפט קיון (שהוכח על ידי הרולד קיון ב-1957) קובע כי במשחק בצורה רחבה בעל זיכרון שלם לשחקן  i, לכל אסטרטגיה מעורבת יש אסטרטגיית התנהגות השקולה לה.
ממשפט זה ניתן להסיק ישירות כי לכל משחק בו לכל השחקנים יש זיכרון שלם, קיים שיווי משקל נאש באסטרטגיות התנהגות, זאת בגלל השקילות.
שימושים

במקרים מסוימים, אורך התיאור של אסטרטגיות התנהגות קטן משמעותית מזה של אסטרטגיה מעורבת, זאת בגלל מימד האסטרטגיה: אסטרטגיה מעורבת מוצגת כנקודה במרחב בעל כמות ממדים ככמות האסטרטגיות הטהורות השונות:  \dim \left(\Sigma \right)=\left|S\right|-1 (ה-1 מוחסר ממימד האסטרטגיה מכיוון שמדובר בצירוף קמור, לכן מימד אחד תמיד שמור להשלמת סכום המקדמים ל-1)
בעוד שמימד אסטרטגיות ההתנהגות תלוי במספר המהלכים השונים המתאפשרים בקבוצות ידיעה שונות:  \dim \left(B\right)=\sum _{j}\dim \left(U^{j}\right)=\sum _{j}\left(\left|A\left(U^{j}\right)\right|-1\right). במצבים מסוימים (למשל, משחק עם כמות מצומצמת של מצבים המופיעים בסדר מתחלף באסטרטגיות שונות) מספר זה יכול להיות קטן ממספר האסטרטגיות הטהורות.
לשקילות הפורמלית בין אסטרטגיה מעורבת לאסטרטגיית התנהגות קיימת השלכה על תורת ההחלטות: משמעותה היא שבמקרים של משחק עם זיכרון שלם, אין הבדל בין החלטה מראש על אסטרטגיה ובין החלטה ברגע ששחקן נקרא לשחק - בשני המקרים התוצאות יהיו זהות, ומכאן שאין טעם לדחות החלטות.
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
ישראל אומן, שמואל זמיר ויאיר טאומן, תורת המשחקים, תל אביב: האוניברסיטה הפתוחה, 1981
הערות שוליים

↑  1997, אריאל רובינשטיין ומישל פיצ'ון,
במשחק "הנהג השכחן" שתי נקודות ההחלטה נמצאות באותה קבוצת ידיעה (המסומנת באפור כהה), לכן לתוצאה האופטימלית ניתן להגיע רק בעזרת אסטרטגיית התנהגות.
משחק בו קיימת אסטרטגיה מעורבת ללא אסטרטגיית התנהגות מקבילה. למשחק שתי קבוצות ידיעה (עליונה ותחתונה) ולא ניתן לשלוט בתוחלת על תוצאותיו באסטרטגיית התנהגות.
אשכולות – פורום מרכזי סיור ותודעה ישראלית

אשכולות – פורום מרכזי סיור ותודעה ישראלית (בעבר נקרא "איגוד המדרשות ליהדות וללימודי ארץ ישראל") הוא ארגון המאגד בתוכו כ-30 מרכזי סיור ותודעה ישראלית, המרכזים פרושים בכל רחבי הארץ- מרמת הגולן בצפון ועד אילת בדרום. הארגון הוקם בשנת 1983.
היסטוריה

המרכזים הוקמו בראשית שנות השמונים ועוסקים בשני תחומים:
מרכזי סיור ולימוד: הדרכת טיולים ברחבי הארץ, כך שכל מרכז סיור מתמקד באזורים הסמוכים לו. במרכזים מדריכים רכזי הדרכה, מדריכים בוגרים ובנות שירות לאומי. כולם בעלי תעודת "תו התקן" של מנהלת הטיולים במשרד החינוך.
מרכזי תודעה ישראלית: העברה של סדנאות וסמינריונים בנושאים של זהות ישראלית, יהודית, דת ומדע, שואה, דתיים וחילוניים, חקלאות וציונות, יחסים שבינו לבינה ונושאים אקטואליים אחרים המעסיקים את בני הנוער והחברה הישראלית.
אשכולות נמצא בשיתוף ופיקוח במשרד החינוך ומהווה עמותת-גג של המרכזים. הארגון אחראי על הכשרתם של המדריכים ובנות השירות הלאומי ומעביר השתלמויות מקצועיות במהלך השנה.
הארגון מכשיר בכל שנה עשרות מדריכי טיולים, מעביר קורסי הדרכה, רענוני עזרה ראשונה וביטחון, קמפוסים אזורים והשתלמויות ידע.
הארגון מעביר לציבור הרחב סיורים ללא עלות בחגים-פסח וסוכות במסגרת פרויקט "סוכות/פסח ישראלי באשכולות". לקראת יום הזיכרון מתקיים פרויקט "בזכותם", סיורים ללא עלות בבתי קברות צבאיים בכל רחבי הארץ.
בשנת 2014 החליף איגוד המדרשות את שמו ל"אשכולות - פורום מרכזי סיור ותודעה ישראלית".
יו"ר אשכולות הוא ינון ברוכים ומנכ"ל אשכולות הוא אדיר וישנייה.
מרכזי סיור ולימוד

מרכז סיור ולימוד קשת יהונתן
מדרשת הגולן - חיספין
מרכז סיור ולימוד אורות הגליל - חצור
מרכז סיור ולימוד ראש פינה
מרכז סיור ולימוד גליל - עכו
מרכז סיור ולימוד בשבילנו - זכרון יעקב
מרכז סיור ולימוד שומרון
מרכז סיור ולימוד הרי גופנא
בשבילוד - מרכז סיור ותודעה ישראלית
ציוני דרך - מרכז סיור ולימוד מזכרת בתיה
בית ספר שדה שער הגיא
מדרשת ראשית ירושלים
עיר דוד - ירושלים הקדומה
מדרשת חברון
מדרשת הדרום
מרכז סיור ולימוד סוסיא
מרכז סיור ולימוד בית מוריה - באר שבע
מדרשת ביחד - ירוחם
מרכז סיור ולימוד אל ארצי - אילת
מרכזי תודעה ישראלית

מדרשת מעלה חבר
מדרשת עפרה
מדרשת רמות שפירא
מדרשת ליברמן-פעימה
מרכז שם עולם
מדרשת התורה והארץ
מדרשת ידע המקדש
מדרשת עמיעד-גשר
מדרשת נצרים
מדרשת מעינותייך
מחנה משותף
בויאן קרקיץ'

בויאן קרקיץ' פרס (בסרבית: Бојан Кркић Перез; נולד ב־28 באוגוסט 1990) הידוע בשמו הפרטי, הוא כדורגלן עבר ספרדי ששיחק בעמדות החלוץ והקיצוני.
אביו, שגם שמו הוא בויאן, היה כדורגלן סרבי ששיחק בOFK בלגרד בשנות ה־80. הוא עבר לספרד, שם נישא לאחות קטאלנית, והתמנה לסקאוט של ברצלונה ב־1997.
קריירת מועדונים

בויאן הצטרף למערכת הנוער של ברצלונה בשנת 1999. בויאן התקדם במהרה בין קבוצות הגילאים השונות, ובשבע שנים במערכת הנוער הספיק להבקיע מעל ל-800 שערים - בויאן הוא בין המבקיעים המובילים בכל קבוצות הגילאים בהיסטוריית המועדון. הוא שיחק בקבוצת המשנה של ברצלונה, ברצלונה אתלטיק, בעונת 2006/2007. בעונה זו הבקיע עשרה שערים, והיה מלך השערים של הקבוצה. ביום בו הגיע לגיל 17 חתם על חוזה מקצועי עם הקבוצה. במשך העונה, זומן למשחקי הידידות השונים שערכה הקבוצה, ביניהם למשחק מול אל-אהלי המצרית ב-24 באפריל 2007. כמו כן, שותף בקיץ במשחקי קדם העונה של ברצלונה בסקוטלנד.
ב-16 בספטמבר 2007 ערך את הופעת הבכורה שלו במדי ברצלונה במשחק ליגה כנגד אוסאסונה, כאשר נכנס בדקה ה-78 במקום ג'ובאני דוס סנטוס. ב-19 בספטמבר הוא ערך את הופעת הבכורה שלו בליגת האלופות כאשר נכנס כמחליף בדקה ה-88 במקום ליונל מסי. בכך הפך לשחקן הצעיר ביותר אי פעם ששותף בליגת האלופות.
ב-20 באוקטובר הוא פתח לראשונה בהרכב הקבוצה הבוגרת, והבקיע באותו משחק בדקה ה-25 במשחק כנגד ויאריאל. בכך, היה לשחקן הצעיר ביותר שמבקיע במדי ברצלונה במשחק ליגה.
כיוון שבעמדת החלוץ שיחקו סמואל אטו ותיירי הנרי הבכירים ממנו, הוא לא זכה לפתוח בהרכב במספר רב של משחקים, ולעיתים הוסט לתפקיד הקיצוני. עם זאת, הוא שותף ברוב משחקי הקבוצה בעונת 2007/2008, וכמו כן הספיק להבקיע שבעה שערים, ביניהם צמד במשחק נגד ריאל ואיאדוליד. הוא הבקיע את שער הבכורה שלו בליגת האלופות ב-1 באפריל 2008 ברבע הגמר מול שאלקה 04, ובכך היה השחקן השני הכי צעיר אי פעם שמבקיע בטורניר, אחרי החלוץ הגנאי פיטר אופורי-קווי.
בתחילת העונה הבאה, עם ז'וזפ גוארדיולה בתפקיד המאמן החדש בקבוצה, לא שותף במשחקי הקבוצה, ופתח לראשונה רק במחזור השלישי של ליגת האלופות. במשחק הבקיע צמד לרשתה של פ.צ. בזל. בעונה זו קיבל פחות דקות משחק בליגה מבעונה הקודמת וכבש רק שני שערי ליגה, אך כבש עשרה שערים בכל המסגרות והיה שותף לזכיית הקבוצה בטרבל - אליפות ספרד, גביע המלך הספרדי וליגת האלופות.
ב-22 ביולי 2011 חתם על חוזה בקבוצת רומא ששילמה לברצלונה עבורו 12 מיליון אירו. בחוזהו נכלל סעיף אשר מאפשר לברצלונה לרכוש אותו באותו הסכום בו נקנה על ידי רומא. הוא ערך את הופעת הבכורה הרשמית שלו במועדון ב-3 באוגוסט 2011. ב-29 באוגוסט 2012 בויאן עבר בהשאלה למילאן.
ב-25 במאי 2013 החליטה ברצלונה לממש את הסעיף בחוזהו, המתיר לה לרכוש אותו בחזרה מרומא בסכום המוסכם (12 מיליון אירו), והשאילה אותו לקבוצת אייאקס אמסטרדם ההולנדית במקום איסק קואנקה. לאחר עונה שב לברצלונה. ביולי 2014 חתם בסטוק סיטי מהפרמייר ליג האנגלית. הוא כבש שישה שערים בסטוק, אחד מתוכם היה שער ניצחון נגד ארסנל. ב-26 בינואר 2015 קרע את הרצועה הצולבת הקדמית, פציעה שהשביתה אותו ממשחק לחצי שנה. ב-25 באוגוסט שיחק לראשונה מאז הפציעה, במשחק גביע הליגה נגד לוטון.
ב-29 בינואר 2017 הושאל למיינץ 05 הגרמנית עד לסוף העונה. במהלך תקופת השאלה הוא ערך 11 הופעות, והבקיע שער אחד, בתיקו 2-2 מול באיירן מינכן. שער זה הפך אותו לשחקן השביעי בלבד שהבקיע בכל אחת מארבע הליגות הבכירות באירופה, לה ליגה, סרייה א', פרמייר ליג ובונדסליגה. בויאן ומיינץ נאבקו בתחתית בעונה זו, ונשארו בסופה בליגה. בתום תקופת ההשאלה שב לסטוק סיטי.
ב-31 באוגוסט 2017 הושאל לעונה אחת לדפורטיבו אלאבס. בתום העונה, לאחר שהופיע ב-15 משחקים וכבש שער בודד, שב לסטוק סיטי.
ב-26 ביולי 2019 שוחרר רשמית מסטוק סיטי.
ב-7 באוגוסט 2019 חתם במונטריאול אימפקט מה-MLS. ב-9 באוגוסט 2021 חתם בוויסל קובה היפנית. ב-27 בדצמבר 2022 שוחרר מהקבוצה והפך שחקן חופשי.
בויאן הודיע על פרישה מכדורגל ב-23 במרץ 2023.
קריירת מועדונים > קריירת נבחרות

קרקיץ' נכלל בסגל הנבחרת הספרדית עד גיל 17 באליפות אירופה עד גיל 17 שנערכה בלוקסמבורג במאי 2006. הוא היה אז בן 16, צעיר בכשנה מרוב יתר השחקנים בטורניר. הוא שיחק רק 45 דקות בארבעה מתוך חמשת משחקי הנבחרת. הוא הבקיע שלושער כנגד נבחרת לוקסמבורג ועזר בניצחון הקבוצה את נבחרת רוסיה, שזכתה בטורניר בסופו. במשחק השלישי בטורניר, הבקיע פנדל. במשחק שקבע את הנבחרת במקום השלישי הבקיע שער שמונה דקות לאחר שנכנס כמחליף. באליפות אירופה עד גיל 17 שנערכה ב-2007, הבקיע שערים בחצי הגמר ובגמר ובכך עזר לנבחרת הספרדית לזכות בטורניר.
זימונו לנבחרת הספרדית לקראת גביע העולם עד גיל 17 לשנת 2007 שנערך בקוריאה הדרומית היה נתון במחלוקת. ברצלונה רצתה לשתפו במשחקי קדם העונה שלה באסיה אך התאחדות הכדורגל הספרדית שללה את דרישת ברצלונה ואף עוררה מהומה נוספת כאשר לא אישרה את הצטרפות אחד הרופאים של ברצלונה לטורניר, שתפקידו היה להשגיח על בריאות השחקן עקב בעיה בברכו.
בטורניר הוא הבקיע חמישה שערים וסיים במקום השלישי בטבלת מלך שערי הטורניר, יחד עם הגרמני טוני קרוס. בחצי הגמר, במשחק כנגד נבחרת גאנה, הוא הורחק בכרטיס צהוב שני בשניות האחרונות למשחק. בשל ההשעיה האוטומטית לא שותף בגמר בו הפסידה נבחרת ספרד לנבחרת ניגריה בפנדלים. בויאן זכה בכדור הארד של אדידס, הניתן לשחקן השלישי בטיבו בטורניר.
ב-1 בפברואר 2008 נכלל בויאן בסגל הנבחרת הספרדית הבוגרת של לואיס ארגונס למשחק ידידות כנגד נבחרת צרפת שנערך ב-6 בפברואר 2008. אילו שותף במשחק, הוא היה השחקן הצעיר ביותר שייצג את ספרד אי פעם. אף על פי כן הוא לא התייצב למשחק מכיוון שהיה חולה. בויאן ויתר על השתתפות ביורו 2008 בשל בעיות אישיות. לבסוף, ערך בויאן את הופעת הבכורה שלו תחת אימונו של ויסנטה דל בוסקה ב-10 בספטמבר 2008, במשחק מול נבחרת ארמניה.
סטטיסטיקה בקבוצות

מעודכן לתאריך 2 בפברואר 2016
| מועדון | עונה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר*> הופעות | אחר*> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- |
| ברצלונה אתלטיק | 2006/07 | 22 | 10 | – | – | – | – | – | – | 22 | 10 |
| ברצלונה אתלטיק | סך הכל | 22 | 10 | – | – | – | – | – | – | 22 | 10 |
| ברצלונה | 2007/08 | 31 | 10 | 8 | 1 | 9 | 1 | – | – | 48 | 12 |
| ברצלונה | 2008/09 | 23 | 2 | 9 | 5 | 10 | 3 | – | – | 42 | 10 |
| ברצלונה | 2009/10 | 23 | 8 | 4 | 2 | 5 | 1 | 4 | 1 | 36 | 12 |
| ברצלונה | 2010/11 | 27 | 6 | 5 | 1 | 3 | 0 | 2 | 0 | 37 | 7 |
| ברצלונה | סך הכל | 104 | 36 | 25 | 9 | 27 | 5 | 6 | 1 | 163 | 41 |
| רומא | 2011/12 | 33 | 7 | 2 | 0 | 2 | 0 | – | – | 33 | 7 |
| מילאן | 2012/13 | 19 | 3 | 2 | 0 | 6 | 0 | — | — | 27 | 3 |
| ברצלונה | 2013/14 | 0 | 0 | 0 | 0 | 0 | 0 | 0 | 0 | 0 | 0 |
| אייאקס אמסטרדם | 2013/14 | 24 | 4 | 3 | 1 | 4 | 0 | 1 | 0 | 32 | 5 |
| סטוק סיטי | 2014/15 | 16 | 4 | 1 | 1 | — | — | 1 | 0 | 18 | 5 |
| סטוק סיטי | 2015/16 | 27 | 7 | 1 | 0 | — | — | 1 | 0 | 31 | 7 |
| סטוק סיטי | 2016/17 | 9 | 3 | 1 | 0 | — | — | 1 | 0 | 11 | 3 |
| סטוק סיטי | 2017/18 | 1 | 0 | 0 | 0 | — | — | 1 | 0 | 2 | 0 |
| סטוק סיטי | 2018/19 | 21 | 1 | 0 | 0 | — | — | 2 | 0 | 23 | 1 |
| סך הכל בקריירה | סך הכל בקריירה | 237 | 59 | 35 | 11 | 39 | 5 | 11 | 1 | 322 | 76 |
אחר כולל גביעים שונים כגון הסופר קאפ האירופי, הסופרקופה של ספרד, הסופרקופה איטליאנה, אליפות העולם לקבוצות, מגן יוהאן קרויף וגביע הליגה האנגלית
תארים

אליפות ספרד (3): 2008/09, 2009/10, 2010/11
הגביע הספרדי: 2008/09
ליגת האלופות (2): 2008/09, 2010/11
הסופר קאפ הספרדי (2): 2009, 2010
הסופר קאפ האירופי: 2009
אליפות הולנד: 2013/14
הגביע ההולנדי: 2013
אליפות אירופה עד גיל 17: 2007
אליפות אירופה עד גיל 21: 2011
פרס דון בלון לפריצת העונה בליגה הספרדית: 2007/08
כדור הארד בגביע העולם עד גיל 17: 2007
הערות שוליים

↑  אתר ערוץ הספורט – sport5.co.il, באתר m.sport5.co.il
↑  "Montreal Impact sign former Barcelona attacker Bojan Krkic | MLSsoccer.com".
↑  אינטר שומרת על לאוטרו ומצאה מחליפים ללוקאקו, באתר ONE‏, 9 באוגוסט 2021
↑  העברות בעולם, 27.12: שתי הצעות של 127 מיליון יורו על אנסו פרננדס, באתר וואלה, 27 בדצמבר 2022
↑  אראגונס בשלו: סרחיו גארסיה הוזמן במקום בויאן, באתר ynet, 15 במאי 2008
| --- | --- |
בקרת זהויות :  BNE: XX5186775  CANTIC: a11382016  ISNI: 0000 0003 6775 5179  VIAF: 233361130   WorldCat (עם VIAF): 233361130
בידי

סיגריות בידי
בידי (באנגלית: Beedi, בהינדית: बीड़ी) היא סיגריה הודית מגולגלת, העשויה מטבק מגולגל בעלה אקליפטוס. הבידי קטנה מסיגריה רגילה אך מזיקה יותר בריאותית מכיוון שאין לה פילטר. בנוסף, בשונה מסיגריה רגילה, ב'בידי' העלה מחליף את נייר הסיגריה, ולכן המעשן צריך לשאוף עמוק יותר כדי להשאיר את הבידי דולק.
בידי אחד מייצר פי שלושה ניקוטין ופי חמישה זפת (עטרן) מסיגריה ממוצעת.
הבידיס נמכרים בחפיסה מנייר עיתון הודי המכילה 25 יחידות.
הבידי צבר פופולריות בקרב עניי בנגלדש, פקיסטן, אפגניסטן, סרי-לנקה, קולומביה והודו עקב מחירן הנמוך וזמינותן. בהודו נצרכות כ-800 מיליארד סיגריות בידי בשנה.
הבידי בישראל

סיגריות הבידי בישראל צברו פופולריות בפסטיבלים שונים כמו "בומבמלה" או "בראשית".
הבידי אינן זמינות בישראל כמו סיגריות אחרות, לכן נדיר לראות אדם מעשן בידי מחוץ לפסטיבלים אלה.
בידזינה איוואנישווילי

| --- | --- |

 לידה:  18 בפברואר 1956 (בן 68) צ'ורווילה, גאורגיה 
 שם לידה:  ბიძინა ივანიშვილი 
 מדינה:  גאורגיה, צרפת 
 השכלה:  האוניברסיטה הממלכתית של טביליסי  האוניברסיטה הממלכתית לתחבורה  במוסקבה 
 תפקיד:  ראש ממשלת גאורגיה (25 באוקטובר 2012–20 בנובמבר 2013) 
 מפלגה:  החלום הגאורגי 
 השקפה דתית:  הכנסייה הגאורגית האורתודוקסית 
 פרסים והוקרה:  אביר בלגיון הכבוד (2020)  תעודת הוקרה נשיאותית של הפדרציה הרוסית 
 חתימה:   
 www.ivanishvilibidzina.com
 
בידזינה איוואנישווילי, ראש ממשלת גאורגיה בשנים 2013-2012, צילום משנת 2012
בּידזינָה איוואנישווילי (בגאורגית: ბიძინა ივანიშვილი; עד לשנת 2011 נודע למשך שנים רבות בשם בוריס איוואנישווילי; נולד ב-18 בפברואר 1956 בגאורגיה) הוא איש עסקים ופוליטיקאי גאורגי שכיהן כראש ממשלת גאורגיה בשנים 2013-2012. הוא אוליגרך, ובמרץ 2012 הוערך הונו על ידי "פורבס" בכ-6.4 מיליארד דולר.
ביוגרפיה

בשנת 1980 הוא סיים לימודי כלכלה באוניברסיטת טביליסי ובשנת 1986 קיבל תואר דוקטור.
איוואנישווילי עשה את הונו הגדול בעסקאות בתחום הבנקאות והמתכת. המגזין "פורבס" תיאר את הדרך שעשה להגדלת הונו ב"קניית חברות שאף אחד לא רצה בהן, בעשרות מיליוני דולרים, כפי שעשו אוליגרכים אחרים, ומכירתן במיליארדים". את הונו ההתחלתי עשה בשנות השמונים על ידי ייבוא מחשבים וטלפונים עם חיוג צלילים, לרוסיה. מוצרים שהיו בזמנו מבוקשים מאוד ברוסיה.
את בניית האימפריה שלו הוא החל בשנות התשעים. יחד עם שותפו ויטלי מילקין, הקים איוואנישווילי את "רוסיסקי קרדיט בנק ברוסיה", שהוא הנכס הגדול ביותר שלו גם כיום. במהלך השנים מכר חברות ועסקים רבים שהצטברו אצלו במהלך הפרטת המדינה (רוסיה). את הפדיון השקיע בשוק המניות הרוסי. במהלך פעילותו השקיע במלונות, רשת חנויות דראגסטור הנקראות "דוקטור סטולטוב". הוא יזם פרויקט של הפיכת שטח של אחד המפעלים במרכז מוסקבה לקומפלקס בנייני מגורים יוקרתיים. בניית המבנים הראשונים בפרויקט זה צפויה להסתיים בשנת 2011/2012.
כיום הוא מתגורר בטביליסי שבגאורגיה. הוא הקים מפלגה חדשה, חלום גאורגי, והתמודד בראשותה בבחירות 2012. מ-25 באוקטובר 2012 עד 20 בנובמבר 2013 כיהן איוואנישווילי כראש ממשלת גאורגיה. בנובמבר 2013 ויתר על ראשות הממשלה לטובת שר הפנים איראקלי גריבאשוולי בן ה-32, שנתמך על ידיו.
איוואנישווילי נשוי ואב לארבעה ילדים.
אשלגן חנקתי

| --- | --- |

 
 שם סיסטמטי:  Potassium Nitrate
 כתיב כימי:  KNO₃ 
 מסה מולרית:  101.1032 גרם/מול
 מראה:  אבקה לבנה או גביש שקוף
 מספר CAS:  7757-79-1
 צפיפות:  2.109 גרם/סמ"ק
 מצב צבירה:  מוצק
 מסיסות:  360גרם בליטר
 טמפרטורת היתוך:  334 °C   607.15 K
 טמפרטורת רתיחה:  400 °C   673.15 K
 מקדם שבירה:  1.5056
 אנתלפיית התהוות סטנדרטית:  −494 קילוג'ול למול
 LD50:  3,750 מ"ג לק"ג
 הערה כללית:  מתפרק ברתיחה
 
אשלגן חנקתי
אשלגן חנקתי (ידוע גם בשם "סלפטר" – מלטינית, "מלח אבן"), הוא מלח המורכב מאשלגן, חנקן וחמצן.
שימושים

האשלגן החנקתי משמש בתעשייה לייצור דשן (מקור לאשלגן וחנקה).
האשלגן החנקתי הוא מחמצן חזק ומשמש בפירוטכניקה כמחמצן בתערובות שונות כגון אבק שרפה ודלק.
מן האשלגן החנקתי וחומצה גופרתית ניתן להפיק חומצה חנקתית על פי התגובה הבאה:
האשלגן החנקתי הוא המרכיב העיקרי במלח המשמש להמלחת בשר לצורך שימורו. הוא משמש גם בייצור גלידה ובתעשיית הנקניקים כחומר משמר. ברשימת המרכיבים של מוצרי מזון סימנו בקוד E252.
לפי אמונה עממית מקטין האשלגן החנקתי את החשק המיני, אך אין כל בסיס מדעי למיתוס זה.
הוספה של אשלגן חנקתי במשחות שיניים לשיניים רגישות הוכחה כיעילה בהקלה על רגישות של השן או החניכיים למגע או משב אוויר, בשימוש לטווח קצר בלבד (עד ארבעה שבועות). האשלגן חודר דרך תעלות בדנטין ופועל על העצב שבמוך השן. ניתן להשתמש גם במלחי ציטרט או אוקסלט (אנ') של אשלגן לצורך זה.
הפקה

בתקופות קדומות הפיקו אשלגן חנקתי על ידי ערבוב זבל אורגני, המהווה מקור ליוני החנקה, עם מלט או אפר עצים המהווים מקור לאשלגן ואף משתן שנאסף במשתנות. תהליך זה היה איטי מאוד ומתמשך כשנה לערך. מאוחר יותר החלו לכרות את ה"סלפטר" במכרות של סלעי משקע ביוגניים שהיו עשירים בחנקן. רק ב-1909 הצליח המדען פריץ הבר לפתח שיטה להפיק חנקן מהאוויר ובכך לייצר מצד אחד דשן ומצד שני נשק כימי.
מאמצע המאה ה-19 הופק אשלגן חנקתי ממרבצי מלחת במדבר אטקמה שבצפון צ'ילה. הפקת ה"סלפטר" הצ'יליאני היווה אפילו עילה למלחמת האוקיינוס השקט בין צ'ילה לבין שכנותיה לקראת סוף המאה ה-19. לאחר שבמהלך מלחמת העולם הראשונה פותחה בגרמניה שיטה להפקה מלאכותית של אשלגן חנקתי, הצטמצמה כריית המלחת בצ'ילה בשנות ה-30 של המאה ה-20.
הייצור המלאכותי של אשלגן חנקתי נעשה באמצעות תגובה של אשלג (אשלגן כלורי) עם חומצה חנקתית:
\ KCl_{(s)}+HNO_{3(aq)}\rightarrow KNO_{3(aq)}+HCl_{(g)}.
בישראל מיוצר אשלגן חנקתי במפעל חיפה כימיקלים: מביאים אשלגן כלורי KCl לתגובה עם חומצה חנקתית בתערובת ממסים (בוטאנול ופנטנול) בה שוקע התוצר (ככל החנקות גם אשלגן חנקתי מסיס מאוד במים וקשה לשקע אותו מתמיסה מיימית לקבלת תוצר יבש). לאחר שמופרד האשלגן החנקתי ששקע ממחזרים את שארית החומצה החנקתית (שכעת היא בתמיסה עם החומצה המלחית) על ידי מיצוי לתערובת אורגנית אחרת. כך מופקת גם חומצת מלח HCl מרוכזת באותו תהליך.
הפקה > פירוק בחום

בין הטמפרטורות 550-790°C נמצא אשלגן חנקתי בשיווי משקל עם אשלגן ניטריט KNO2
2KNO_{3(s)}\rightleftarrows 2KNO_{2(s)}+O_{2(g)}
ראו גם

מלחת
הערות שוליים

↑  Does saltpeter suppress male ardor?. The Straight Dope. June 16, 1989
↑  Richard E. Jones & Kristin H. López. Human Reproductive Biology, Third Edition. Elsevier/Academic Press, 2006. ISBN 0120884658. עמוד 225
↑  Potassium containing toothpastes for dentine hypersensitivity The Cochrane Database of Systematic Reviews 2007 Issue 1
↑  Sunita Sharma, Neetha J. Shetty, Ashita Uppoor, Evaluation of the clinical efficacy of potassium nitrate desensitizing mouthwash and a toothpaste in the treatment of dentinal hypersensitivity, Journal of Clinical and Experimental Dentistry 4, 2012-02-01, עמ' e28–e33 doi: 10.4317/jced.50665
↑  United States Patent  5,240,697
↑  United States Patent  4,364,914
| --- | --- |
בקרת זהויות :  GND: 4328375-5
בוב מאלון

| --- | --- |

מאלון, 2007
 לידה:  2 בדצמבר 1965 (בן 58) 
 שם לידה:  רוברט מוריס מאלון
 מוקד פעילות:  ארצות הברית 
 תקופת הפעילות:  מ-1990 
 מקום לימודים:  מכללת ברקלי למוזיקה 
 סוגה:  בלוז, מוזיקת רוק
 כלי נגינה:  פסנתר, אקורדיון
 www.bobmalone.com
 פרופיל ב-IMDb
 
בוב מאלון (באנגלית: Bob Malone; נולד בשם רוברט מוריס מאלון; 2 בדצמבר 1965) הוא קלידן, זמר וכותב אמריקאי.
ביוגרפיה

מאלון למד במכללת ברקלי למוזיקה ומימן את השכלתו באמצעות מופעי סולו או נגן פסנתר ללהקות. הוא עבר ללוס אנג'לס בשנת 1990 והופיע בקביעות בקרוצ'ס, מועדון בלוז מקומי. הוא החל את סיבוב ההופעות שלו בשנת 1996 כשהמשיך לנסות להתפרנס מהמוזיקה שלו.
בשנת 2010, מאלון התוודע לג'ון פוגרטי והופיע איתו מאז. ברוס ספרינגסטין הצטרף לקבוצה במהלך מערך של הייד פארק, לונדון מול קהל של 75,000 איש. הוא ניגן לצד מספר מוזיקאים נוספים, כולל: האחים נוויל, אל גרין, ד"ר ג'ון וליאון ראסל.
עם צאת אלבומו השני של מאלון, מגזין "Music Connection" החשיב אותו כאחד "האמנים הכי טובים שלא חתומים בלוס אנג'לס" חמש שנים ברציפות. הוא הוצג בספיישל "חמשת האמנים הטובים ביותר אשר לא חתומים באמריקה" של NPR. נכון לעכשיו, מאלון מנגן מעל 100 מופעים בארצות הברית ובינלאומית בכל שנה.
בשנת 2015 הוציא מאלון את אלבומו השביעי, "Mojo Deluxe". הוא זכה לביקורות רבות וניתן לשמוע אותו בלמעלה מ-300 תחנות ברחבי העולם. "Blues Rock Review" מסביר את האלבום הזה ככזה בו "הקלידן מקפיץ את אוזני המאזינים לתשומת לב במיומנות שפרץ לאורך חייו של נגן בלוז, נשמה ורוקנרול, והזכיר לנו שמוזיקת בלוז אמיתית לא באה מהכלים אלא מהתחושה שמאחורי כל תו."
פרסים

1995 פרס האקוסטי המחתרתי של בוסטון (הנגן הטוב ביותר)
1996 פסטיבל הפולק רידג' הפולני אמן חדש
הפסטיבל העממי של קרוויל ב-1995
הפסטיבל העממי של קרוויל ב-1996
פסטיבל המוזיקה של עמק נאפה בשנת 1996 אמן חדש
דיסקוגרפיה > אלבומים

(The Darkest Part of the Night (1996
(Bob Malone (1998
(Like It or Not (2001
(Malone Alone (2003
(Born Too Late (2005
(Ain't What You Know (2008
(Mojo (2015
(Mojo Live (2018
(The Christmas Collection (2018
דיסקוגרפיה > סינגלים

(You're A Mean One, Mr. Grinch" / "The After Christmas Song "(2004"
(Halloween" (2007"
(Good People" (2019"
הערות שוליים

1 2 3  Gorden, Peter. "Bob Malone: Road Warrior". Berklee College of Music.
↑  Limnios, Michalis (21 באוגוסט 2012). "Bob Malone: The knight of 88 keys". Blues GR. נבדק ב-3 בינואר 2015. {{cite web}}:  (עזרה)
1 2  "STORE | Bob Malone |". Bob Malone (באנגלית אמריקאית). אורכב מ-המקור ב-2015-11-18. נבדק ב-2015-11-12.
1 2 3  "Bio". Bob Malone. אורכב מ-המקור ב-2019-08-16. נבדק ב-3 בינואר 2015. {{cite web}}:  (עזרה)
↑  Roos, Meghan. "Bob Malone: Mojo Deluxe Review | Blues Rock Review." Blues Rock Review RSS. N.p., n.d. Web. 12 Nov. 2015.
↑  "Bob Malone". World Folk Music Association. 2013. נבדק ב-3 בינואר 2015. {{cite web}}:  (עזרה)
1 2  "Bob Malone: Albums". Last FM. נבדק ב-3 בינואר 2015. {{cite web}}:  (עזרה)
↑  "Bob Malone". Discogs. נבדק ב-3 בינואר 2015. {{cite web}}:  (עזרה)
↑  "Bob Malone: Albums". Last FM. נבדק ב-3 בינואר 2015. {{cite web}}:  (עזרה)
| --- | --- |
בקרת זהויות :  ISNI: 0000 0004 5536 6675  LCCN: no2016020622  MusicBrainz: 0e8eb8c6-9109-46b6-b353-575069dc59b6  VIAF: 230145542620696640477   WorldCat (עם VIAF): 230145542620696640477
בוב לניר

| --- | --- |

 לידה:  10 בספטמבר 1948 באפלו שבניו יורק
 פטירה:  10 במאי 2022 (בגיל 73) 
 עמדה:  סנטר
 גובה:  2.08 מטר
 מספר:  16
 מכללה:  אוניברסיטת סנט בונבנטור
 דראפט:  בחירה מספר 1, 1970 דטרויט פיסטונס
 היכל התהילה:  נבחר כשחקן (1992)
 קבוצות כשחקן
 1970–1980   1980–1984:  דטרויט פיסטונס   מילווקי באקס
 הישגים כשחקן
 8 הופעות במשחק האולסטאר (1972–75, 1977–79, 1982)   MVP של משחק האולסטאר (1974)   חמישיית הרוקיז של העונה (1971)   גביע האזרחות של ג. וולטר קנדי (1978)
 קבוצות כמאמן
 1995:  גולדן סטייט ווריורס
 
רוברט ג'רי "בוב" לניר הבן (באנגלית: .Robert Jerry "Bob" Lanier, Jr; ‏10 בספטמבר 1948 – 10 במאי 2022) היה כדורסלן אמריקאי ששיחק בדטרויט פיסטונס ומילווקי באקס מליגת ה-NBA, והיה חבר היכל התהילה של הכדורסל משנת 1992.
מכללות

לניר נולד בבאפלו שבניו יורק בשנת 1948. לאחר לימודי התיכון בבאפלו, בחר לניר להמשיך את לימודיו באוניברסיטת סנט בונבנטור; מוסד קתולי-פרנציסקני פרטי. בשנת 1970 הוביל לניר את קבוצתו עד שלב חצי גמר אליפות המכללות, אך נפצע במשחק חצי הגמר ונאלץ להחמיץ את משחק הגמר בו הפסידה סנט בונבנטור לאוניברסיטת ג'קסונוויל של ארטיס גילמור.